Brede Bøe får støtte av teatervenn: - Ingen nyhet for meg
I et leserinnlegg som først sto på moss-avis.no forteller komikeren at han er HIV-positiv, sliter med en bipolar lidelse og har hatt alkoholproblemer. Les hele leserinnlegget på VG Nett her! Teaterregissør Per Olav Sørensen har jobbet tett med Brede Bøe lenge og har blant annet registert «Hilde og Brede-show». De to har kjent hverandre siden ungdommen, og de åpenhjertige opplysningene kom ikke som noen nyhet på Sørensen. - Jeg har kjent ham i mange og så dette er ikke en nyhet for meg, sier Sørensen til VG Nett. Bakgrunn:Stortingsvara Brede Bøe i kronikk: - Jeg er HIV-positiv VG Nett har vært i kontakt med Brede Bøe, som ikke vil uttale seg i saken mandag.Han støtter vennen i å stå frem med saken. - Jeg ble stolt da jeg så innlegget hans i avisen. Jeg ble enda mer glad i ham, og jeg synes han har et godt poeng. - Jeg synes han har et strålende poeng i innlegget sitt. Det som skjedde med denne AP-politikeren vitner om at det ikke er stor takhøyde verken på Stortinget eller andre arbeidsplasser. Når Brede setter fingeren på dette problemet med problemer fra sitt eget liv, synes jeg det er tøft og modig. - Hvordan har du opplevd å jobbe med en person med disse problemene? - Brede er ikke akkurat den eneste skuespilleren i Norge med disse problemene. Folk er folk, og jeg kunne ikke bry meg mindre om han er hiv-positiv eller ikke så lenge han gjør jobben sin. Det er det som betyr noe for meg. Sørensen tror også flere vil støtte Bøe. - Jeg tror de fleste kommer til å reagere med støtte, også kan nominasjonskomiteen i Østfold Arbeiderparti bare tenke sitt, sier Sørensen.Brede Bøe er 2. vararepresentant for Østfold Høyre til Stortinget. Leder for partiet i Østfold, Tage Pettersen, sier han støtter sin partikollega. - Jeg støtter Brede ett hundre prosent når han valgte å stå frem med dette. Åpenhet er kjempeviktig, sier Pettersen som ikke hadde lest kronikken før den ble publisert. - Nei, det hadde jeg ikke. Jeg satt på et møte og scannet gjennom nyhetsnettsteder på telefonen da jeg leste innlegget. Jeg må innrømme at jeg ble litt overrasket, men det aller meste av innholdet var jeg kjent med. Jeg har blitt godt kjent med Brede gjennom politikken og han har valgt å dele en del personlige opplysninger med meg, sier Pettersen. Høyrelederen har ringt Bøe for å gi sin støtte til betroelsen i kveld. - Bøe skriver om ryktemakeri i politikken. Er politikere nødt til å være åpne om personlige ting som kan være stigmatiserende? - Ikke nødt. Men det å være politiker betyr at noen alltid er på jakt etter deg. Når du ønsker deg inn i en rolle i rikspolitikken, tror jeg åpenhetsprinsippet er riktig. Det norske folk godtar mye når man velger å stå fram selv, og ting ikke kommer som rykter eller drypp, sier Pettersen.Også partikollega og leder for Stortingets helsekomité, Bent Høie, stiller seg positiv til at Brede Bøe velger å gå personlig ut i media. Han mener slik åpenhet er viktig for de som sliter med de samme problemene. - Jeg har ingen problemer med at Høyre-folk og andre politikere forteller om utfordringer. Tvert i mot tror jeg at når profilerte personer står fram med ting de sliter med, ser folk at man ikke er alene om det, sier Høie. - Bør politikere være åpne om problemer og sykdom? - Det må være opp til den enkelte. Man må tenke seg nøye gjennom før man tar et slikt skritt. Jeg var selv tidlig ute med å stå frem som homofil politiker, og det var rett for meg. Politikere må ikke føle at de er nødt til å utlevere private ting som kan være en ekstrabelastning, sier Høie.
Teaterregissør og tekstforfatter Per Olav Sørensen (49) er en nær venn av Brede Bøe (43), og støtter vennen som nå står fram som HIV-positiv.